钦定古今图书集成/明伦汇编/官常典/第592卷 > 《潘大司空起拜御史大夫再督河漕奉寄二首》
## 钦定古今图书集成/明伦汇编/官常典/第592卷 > 《潘大司空起拜御史大夫再督河漕奉寄二首》

俞安期

征书新起大司空。再历宣房旧筑宫。刍粟转输关国
计。漕渠疏控见神功。河源争谓来天上。水势齐驱入
地中。秦日岂须论郑国。周年何忝拜毛公。

瓠子悲歌似汉家，老臣宁许久悬车。凿渠昔见传龙
首，开府今仍建虎牙。淇苑秋云分揵竹，金堤春水下
桃花。从君倘许寻源去，斗畔重占犯客槎。

《汉书平当传》：“当左迁钜鹿太守，后上遂封长。当以经
明《禹贡》，使行河，为骑都尉，领河堤。”

《晋起居注》“陈帻、戴熊，俱以都水使者领水衡都尉。”
《诸公赞》陈。字太和，有巧思，为都水使者《千金堤勰》
所置。

《谈苑》：宋次道云：“唐三百年，惟薛苹为滑帅，田弘正为
魏帅，兴河役，力省工倍，他时未尝略为患也。”

《宋史王宗望传》：“宗望代吴安持为都水使者，自大河有东北流之异，纷争十年，水官无所适从。宗望谓回
河有创立金堤七十里，索缗钱百万，诏从之。右正言
张商英论其诞谩，而宗望奏已有成绩，遂增秩三等，
加直龙图阁、河北都转运使，卒。”元符中，治其导河东
流事，以为附会元祐，追所得恩典云。

《金史章宗本纪》：“明昌五年八月甲子，都水监官王汝
嘉等坐河决，各削官两阶，杖七十，罢之。”

《河渠志》：“承安五年，命都水监丞田栎相视运粮河道。”
《乌古论庆寿传》：“庆寿，除近侍局直长，再转本局使。泰
和四年，迁本局提点。是时议开通州漕河，诏庆寿按
视漕河成，赐银一百五十两，重币十端。”

《元史顺帝本纪》：“至正十年十二月辛卯，以大司农秃
鲁等兼领都水监，集河防正官议黄河便益事。